rlitschk/wikidir huggingface dataset:
Dat Trefoil (engelsch för „Klever-“ oder „Dreeblatt“; ok: Flögelrad oder Strahlenteken) is en Warnteken, dat Wohrschau bi Radioaktivität oder Ioniseeren Strahlen geven schall. Regelt warrt dat Teken in den ISO-Standard ISO 361. In’t Johr 1946 weer binnen en lütte Grupp vun Forschers vun de Strahlenlabors an de University of California in Berkeley över en Warnteken afstimmt, dat egent weer bi Radioaktivität. Dat Teken schüll toeerst in Magenta op blauen Grund dorstellt warrn un weer dacht as dree Dreeecken, de sik in de Mitt an jemehr Spitzen drapen schülln. Dat Teken weer later afännert mit en Vullkrink in de Mitt un dree Ringsegmenten vun 60°, de de Strahlenwirkung verdüütlichen schüllt. Dat hett sik denn wiest, dat de blaue Achtergrund nich as Warnteken döögt. Enn vun de 1950er Johren is na eenige Versöken opletzt dat magentaklöörte Teken op gelen Achtergrund vun’t American National Standards Institute normt worrn. Internatschonal is dat Teken aver in swart op gelen Grund normt worrn (as in’t Bild wiest). Disse internatschonale Faten dröff intwüschen (blangen de US-Faten) ok in de USA bruukt warrn. Fröhe Faten in magenta un blau Trefoil na US-Norm Trefoil na internatschonale Norm Nee tosätzlich Warnteken na ISO 21482 Dat Warnteken för Strahlen warrt an
Claudio Zuan Antonio Monteverdi (ok Monteverde; döfft 15. Mai 1567 in Cremona; † 29. November 1643 in Venedig) weer en italiensch Komponist, Gambist, Singer un kathoolsch Preester. Sien Werk stellt de Wenn' vun de Musik vun den Renaissance to'n Barock dor. Claudio Monteverdi weee de öldste Söhn vun den Wunddokter Baldassare Monteverdi (* um 1542), de ok as Barbier arbeiten dee, sien Moder weer Maddalena, borene Zignani. He harr noch en Süster, Maria Domitilla (* 1571), un en Bröer, Giulio Cesare (1573–1630/1631). Nah den Dood vun sien Moder (um 1576) hett sien Vader en tweet Mal heiraadt un harr mit sien tweet Frau noch dree Kinner, dorünner de Dochter Clara Massimilla (* 1579) un den Söhn Luca (* 1581). Ofschons sien Vater in eenfack Verhältnissen leven dee un bit 1566 sien Arbeit in en lütt, vun dat Domkapitel vun de Kathedrale hüert Geschäft utführen dee, leet he sien twee Söhns ut de eerste Ehe en gründlich musikaalsch Uptrecken bi Marc’Antonio Ingegneri, den Kapellmeester vun de Kathedrale vun Cremona, tokommen. De Infloot vun Ingegneri find sück in Monteverdi sien eerst Warksammlung Sacrae cantiunculae wedder, de he 1582 mit fiefteihn Johren herutgeven hett. 1583 keem en Book mit Madrigali spirituali herut, vun
Horst Lorenz Seehofer (* 4. Juli 1949 in Ingolstadt) is en düütsch Politiker (CSU). Siet März 2018 is he Bundsminister för’t Binnere. He weer van 2008 bit 2018 Ministerpräsident vun den Freestaat Bayern un is Vörsitter vun de CSU. Seehofer weer van 1992 bit 1998 as Bundsminister för Gesundheit und von 2005 bis 2008 als Bundsminister för Brukerschuul, Nehren un Landweertschap Liddmaat vun de Bundsregeeren. An 1. November 2011 övernehm Seehofer as Nahfolger vun de Ministerpräsidentin vun Nordrhien-Westfalen, Hannelore Kraft, turnusgemäß dat Amt vun den Präsident vun den düütsch Bundsraat. In disse Funktschoon övernehm he an' 17. Februar 2012 nah den Rückträe vun Christian Wulff vörövergahns, bit to de Wahl vun den neen Bundspräsidenten Joachim Gauck an' 18. März 2012, de Amtsgeschäfte vun dat Staatsböverhoopt vun de Bundsrepubliek Düütschland. De Raatspräsidentschap vun Bayern gung an' 31. Oktober 2012 to Enn'. Seehofer un sien dree Geschwister sünd as Arbeiterkinner, de Vader weer Lastwagenfohrer un Bauarbeiter, in konservativ-kathoolsch präägt Familienverhältnissen in Ingolstadt upwussen. Van 1961 bit 1965 hett he de Freiherr-von-Ickstatt-School in Ingolstadt besöcht, de he mit de mittlere Riep afslooten hett. Ansluutend hett he en Beamtenutbillen in de Kommunalverwalten maakt. Seehofer bestunn 1967 de Verwaltensprüfung för den mittleren Deenst an de
In de Norm ISO 21482 warrt en Warnteken för gefährliche radioaktive Stoffen beschreven, dat vun de Internatschonalen Atomenergiekomisschoon (IAEO) mit utklamüstert worrn is. As in’t Bild wiest, besteiht dat Teken ut en root Dreeeck, dat in de böveren Eck dat Teken för Radioaktivität („Trefoil“) wiest, vun dat Strahlen na ünnen utgaht. Ünnen links is en Dodenkopp to sehn, ünnen rechts en Minsch, de weglopen deit. Dat Weglopen warrt tosätzlich dör en Piel andüüt, de na buten dat Schild wiesen deit. De ro’e Farv is as Achtergrund utsöcht worrn, vunwegen dat Kinner seggen deen, dat Root de Klöör is, de op Gefohren henwiest un nich Geel, as dat bi dat öllere Warnteken is. Butendem harrn Kinner dat Trefoil-Teken verkehrt verstahn un för en Propeller hollen. Dat Gallup-Institut hett dat ne’e Teken vun 1650 Lüüd bekieken un beweerten laten un dat dorophen anraat. Dat ne’e Warnteken schall nich an Steed vun dat öllere Teken bruukt warrn, man as tosätzlichen Henwies. Anners as dat Trefoil-Teken schall dit Warnteken ok Minschen, de vun de Radioaktivität un vun dat abstrakte Gefohrenteken nix weet, kloormaken, dat se in grote Gefohr sünd un gau weggahn mööt. De Grund för dat Utklamüstern vun dat ne’e Teken leeg dorin,
Octave Lapize (* 24. Oktober 1887 in Montrouge; † 14. Juli 1917 in Toul) weer en franzöösch Radrennfohrer. Sien gröttste Erfolg weer de Gesamtsieg bi de Tour de France 1910. Wat he sonst noch schafft hett: 3. Platz Olympisch Sömmerspelen 1908 (100 km Bahnradfohren) Franzöösch Straatenmeester (1911, 1912, 1913) Sieg bi Paris-Roubaix (1909, 1910, 1911) Sieg bi Paris–Brüssel (1911, 1912, 1913) Sieg bi Paris-Tours (1911) Deeklstreckensiege an de Tour de France: 1910 (veermal), 1912 un 1914 (je enmal) 1909 as ok 1911–1914 nehm he woll an de Tour de France deel, muss dat Rennen aber jedes Mal upgeven. To'n Anfang vun den Eersten Weltkrieg wurr Octave Lapize to'n Militärdeenst intrucken. An' 14. Juli 1917 is he in en Hospital in Toul storven, nahdem he bi den Afstört vun sien Floogtüüch swoor besehrt wurrn weer. Palmarès – List vun de Erfolge un Platzeeren Octave Lapize up Sports-Reference.com (engelsch) in de Datenbank vun de Tour de France (franzöösch)
Hans-Jürgen Jaeger (* 23. Januar 1931 in Berlin; † 18. September 2013 in Schliersee) weer en düütsch Jurist, Afkaat un Politiker (FDP). Nah den Besöök vun Scholen in Berlin, Meideborg, Köln un München as ok dat Abitur 1950 an dat Maximiliansgymnasium München studeer Jaeger Rechtswetenschap un Volkswertschap an de Universitäten in München und Ann Arbor, Michigan/USA. Wiels sien Utbillen hett he in de USA as Kellner un Reiseleiter arbeit. 1957 kreeg he den Titel „Master of Laws“ un besunn 1959 dat tweet juristisch Staatsexamen. In' März 1960 is he in den Höhgeren Deens vun de Düütsch Bundsbahn intreden. In de Folgezeit hett he in de Verkehrsafdeelen vun de Bundsbahndirektschoon München arbeit un weer lang Tiet as Bundsbahndirekter Baas vun de Generalvertreden München-Nord. Nah sien Utscheeden ut den Deensten vun de Bundsbahn 1978 leet he sück as Afkaat in München daal. Hans-Jürgen Jaeger weer verheiraadt un harr dree Kinner. Jaeger is 1952 in de FDP intreden un weer van 1966 bit 1970 Stadtraat vun de Stadt München. 1970 wurr he in den Bayerischen Landdag wählt, den he bit 1982 anhörrn dee. Hier weer he van 1974 bit 1976 tonächst stellvertreden Vörsitter un denn van 1976 bit 1982 Vörsitter vun de FDP-Fraktschoon.
Roger Bruce Myerson (* 29. März 1951 in Boston) is en US-amerikaansch Wertschapswetenschapler un Nobelpriesdräger. He is „Glen A. Lloyd Distinguished Service Professor of Economics“ an de University of Chicago. Roger Myerson kreeg sien Bachelor of Arts mit dat Prädikat summa cum laude un sien Master för anwendt Mathematik 1973 an de Universität Harvard. In dat sülvig Fack, ebenfalls in Harvard kreeg he 1976 sien Doktertitel Ph.D. mit de Dissertatschoon över A Theory of Cooperative Games. Ansluutend weer he bit 1979 as Dozent an de Northwestern University tätig. Parallel dorto weer he van 1978 bit 1979 as Gast an dat Zentrum für interdisziplinäre Forschung (ZiF) in Builefeld. 1979 kreeg he an de Northwestern en Stäe as außerordentlicher Perfesser. 1982 wurr he denn to'n ordentlichen Perfesser an de Universität nömmt. As Gastperfesser för Wertschap weer he 1985 bit 1986 un nochmals 2000 bit 2001 an de University of Chicago. Roger Bruce Myerson kreeg 2007 gemeensam mit Leonid Hurwicz un Eric Maskin för de Arbeit to'n Entwurf vun ökonoomsch Mechanismen den Nobelpries för Wertschapswetenschapen. Hurwicz gellt as Begrünner vun de Theorie; Maskin un Myerson harrn de aber wesentlich wieder entwickelt. Game Theory: Analysis of Conflict. Harvard University Press, 1991, ISBN 0-674-34115-5 Probability
C/2011 L4 (PANSTARRS) is en nich-perioodschen Komeet, de in’n Juni 2011 mit dat Pan-STARRS-Teleskop op Hawaii opdeckt weer. De Komeet weer hell noog, dat man em mit dat fre’e Oog sehn künn. As C/2011 L4 to’n eersten mol beobachte weer, harr he en schienbore Helligkeit vun 19mag. In’n Mai 2012 weer de Helligkeit al op 13,5mag anstegen un künn dorna ok al mit grote Amateur-Teleskopen bekeken warrn. An’n 5. März 2013 harr de Komeet sien lüttsten Afstand vun de Eer mit ruchweg 1,09 AE. Den Periheldörgang (lüttste Afstand vun de Sünn) harr he fief Daag later an’n 10. März 2013. Sien gröttste Helligkeit hett he ok in disse Tiet mit +1mag hatt Astronomen vermoodt, dat sik C/2011 L4 (PANSTARRS) vör vele Millionen Johren ut de Oortschen Wulk lööst hett. Dör sien hyperboolsche Bahn, warrt de Komeet sik wohrschienlich op en Ümloopbahn bewegen, de en Periood vun ruchweg 110.000 Johren hett. List vun de Kometen Websteed vun’t Minor Planet Center, afropen an’n 12. August 2012 cometography.com, afropen an’n 12. August 2012 Komeet PanSTARRS. Mehr Biller, Videos oder Audiodateien to’t Thema gifft dat bi Wikimedia Commons. Ümfaten Informatschonen – www.komet-panstarrs.de (hoochdüütsch) C/2011 L4 ( PanSTARRS ) – Seiichi Yoshida op aerith.net (engelsch)
De europääschen Kultursorten vun de Huusbeer stammt wohrschienlich ut’n Kaukasus un Lüttasien. In Europa is de Huusbeer siet dat Middelöller verbreedt. De Utgangsform vun de hüütigen Kulturbeer warrt as Pyrus communis betekent. Dat Sortiment, dat vundaag för den Hannel anboet warrt, beschränkt sik op wenige Sorten, de all so üm dat 18./19. Johrhunnert rüm tücht worrn sünd. In Düütschland sünd dat vör allen de Sorten Alexander Lucas, Conférence un Williams Christ. De ümfangriekste List vun Huusberen is dat Illustrirte Handbuch der Obstkunde ut dat Johr 1860, dat mehr as 260 Berensorten beschrieven deit. In disse List nu steiht en Utwahl vun verschedene Berensorten Abbé Fétel (ok: Abate Fetel) Alexander Lucas (ok: Lucas Alexander) Bloodbeer Börgermeesterbeer (ok: Köstliche ut Charneux) Bosc sien Buddelbeer (ok: Kaiser Alexander, Calebasse Bosc, Kaiserbeer oder Alexanderbeer) Clapps Leefste Conférence Forellenbeer Fröhe Bosc (ok: Prinzessin Marianne) Geelmostler Gellert sien Botterbeer Gode Graue Gode Luise (ok: Bonne de Longueval) Herzogin Elsa Josephine von Mecheln (ok: Königliche Winterbeer) Karcherbeer (ok: Kragenbeer) Owener Mostbeer Palmischbeer Röömsche Smoltbeer Stuttgarter Gaishirtl Swiezer Waterbeer (ok: Kugelbeer oder Klockenbeer) Uta Vereensdechantsbeer (ok: Doyenné du Comice) Williams Christ (ok: Williams Bon Chrétien oder Bartlett) Walter Hartmann (Rutgever): Farbatlas Alte Obstsorten. Ulmer, Stuttgart 2000, ISBN 3-8001-3173-0
Hadrian II. (* 792; † 14. Dezember 872 in Rom) weer vun sien Inthronisatschoon an' 14. Dezember 867 bit to sien Dood in dat Johr 872 exakt fief Johr lang Paapst. In verscheeden Borns wurrd allerdings angeven, dat sien Nahfolger all an 13. Dezember 872, also een Dag för sien Dood, wählt wurrn is. Sien Naam bedüüd up latiensch so völ as Bewahner vun Hadria. Hadrian II. stamm ut dat röömsch Geslecht vun de Colonna un gull as en versöhnlicher Paapst. Dat wiest sück sowohl doran, dat he Rebeeden, de sien Vörgänger Nikolaus I. beanspröökt harr, weer free geev, as ok an sien Inlenken in de Fraag vun de slawisch Liturgie. As Hadrian Preester wurr, weer he noch verheiraadt. Paapst Gregor IV. hett hüm to'n Kardinal vun San Marco nömmt. All nah den Dood vun Leos IV. un Benedikt III. weer he jeweils as Paapst vörslahn wurrn, harr sück aber wiegert, sück wählen to laaten. Nah den Dood vun Nikolaus I. aa' 13. November 867 wurr he denn aber eenmöödig vun den Klerus un dat Volk wählt. He hett de Wahl 75johrig annommen un wurr den Dag dorup, an' 14. Dezember 867, inthroniseert. Kört nah sien Inthronisatschoon wurrrn sien Fru
Mit de Eerststimm warrt bi de Bundsdagswahl un ok bi vele Landdagswahlen in Düütschland en Direktkandidat in’n egenen Wahlkreis wählt. Man seggt mitünner ok Wahlkreisstimm dorto. De Direktkandidat, de de relative Mehrheit vun de Eerststimmen kriggt, tütt direkt in’t Parlament in. Dormit stellt de Eerststimm seker, dat över de Wahlkreisen all Regionen in’t Parlament vertreden warrt. In en nichpersonaliseert Proporzwahlrecht ahn Wahlkreisen is dat nich automaatsch so. In’t Gegendeel to de Tweetstimm warrt mit de Eerststimm aver nich doröver afstimmt, wo stark en Frakschoon in’t Parlament is, man dormit warrt blots en Kandidat vun de Wahllist vun de Partei gegen den wählten Wahlkreiskandidaten uttuuscht. Dat kann dorbi ok vörkamen, dat dör de Eerststimmen mehr Direktkandidaten in’t Parlament wählt warrt, as de Partei na jemehrn Andeel vun Tweetstimmen tostahn doot. Dormit kriggt de Partei tosätzliche Mandaten, de as Överhangmandaten betekent warrt. Na dat Wahlrecht gellt de Eerststimm wieterhen, ok wenn de Tweetstimm op’n Wahlzedel ungüllig is. Afsehn vun de Överhangmandaten, de bi eenige Landdagswahlen (bit 2009 ok bi de Bundsdagswahl) den Proporz ännern künnt, speelt de Eerststimm keen Rull för’t Verdeelen vun de parteipolitische Sitten in’t Parlament. Faken weer se dorüm as Stimm „ahn Weert“ afdoon. Enige wullen ehr sogor dat
Mit de Tweetstimm warrt bi de Bundsdagswahl un ok bi vele Landdagswahlen in Düütschland en politische Partei wählt, de jemehr Kandidaten op en Landslist tosamenstellt hebbt. De Tweetstimm leggt fast, wo veel Sitten jedeen Partei in’t Parlament besetten dröff. In enige düütsche Wahlsystemen warrt de Tweetstimm as Parteienstimm (Sassen-Anholt), Listenstimm (Sassen) oder Landsstimm (Döringen, Hessen, Rhienland-Palz) betekent. Blangen de Tweetstimm hett de Wähler mit sien Eerststimm ok de Mööglichkeit en Direktkandidaten to wählen. Kriggt en Partei mehr Direktkandidaten tosamen as ehr na den Proporz vun de Tweetstimm tostahn deit, steiht ehr Överhangmandaten to. För den Fall, dat de Eerststimm ungüllig is, blifft de Tweetstimm aver wieter güllig. Dat Wahlsystem mit de twee Stimmen gifft dat in Düütschland siet 1953. Op dat personaliseerte Proporzwahlrecht mit Eerst- un Tweetstimm is tosamen mit Inföhren vun de Fief-Prozent-Hinnern ümstellt worrn. Dat weer na dat Bundswahlgesett vun’n 25. Juni 1953 bi de tweeten Bundsdagswahl 1953. Vun de Bundsdagswahl 1987 an weern de Sitten na dat Hare-Niemeyer-Verfohren verdeelt. Na en Ännern vun’t Gesett vun’n Januar 2008 warrt de Sitten nu na dat Sainte-Laguë/Schepers-Verfohren vergeven. Dat Parlament hett 598 Proporzmandaten, de na de bundswieten Tweetstimmenandeelen op de Parteien verdeelt warrt. Dorbi warrt blots Parteien inbetogen, de bundswiet
Kjell Allan Sjöberg (* 11. Mai 1937 in Själevad; † 10. September 2013 in Örnsköldsvik) weer en sweedsch Skispringer. Sjöberg fung sien internatschonale Karriere mit den Start bi de Olympisch Winterspelen 1960 in Squaw Valley an. Dor reck he vun de Normalschanze den 45. Platz. Ok, wenn dat man blots en middelmatig Spood weer, wurr he in de Folgesaison fast in den sweedschen Kader inbunnen un harr sien eerst Springen an’ 30. Dezember 1960 in Oberstdorf in’ Rahmen vun de Veerschanzentournee.. Dorbi kunn he mit den 2. Platz ok eerstmals dat Podium bestiegen. In Garmisch-Partenkirchen keem he weer ünner de best Teihn un wurr an’ Enn’ Sösst. Nah twee wiedere good Platzeeren in Bischofshofen un Innsbruck sloot he de Tournee up den 6. Platz in de Gesamtwerten af. Ok een Johr later bi de Tournee 1961/62 keem he bi de beid Springen in Oberstdorf un Innsbruck ünner de best teihn, in de beid anner Springen leep dat aber nich so good mit. Kört Tiet later kunn he aber den sweedschen Meestertitel up den Normalschanze winnen. Bi de Olympisch Winterspelen 1964 in Innsbruck reck he vun de Grootschanze den 5. Platz un vun de Normalschanze den 33. Platz. 1966 wunn he
Miguel Poblet Orriols (* 18. März 1928 in Montcada i Reixac; † 6. April 2013 in Barcelona) weer en spaansch Radrennfohrer. Van 1945 bit 1962 weer Miguel Poblet Profi un sett in disse Johren besünner Maatstaffen in' spaanschen Radsport, wiel he nich blots up de Straat sonnern ok as Bahnradsportler bannig spoodriek weer. So wurr he wiels sien Radsport-Karriere söbenmal spaansch Meester in' Bahn-Sprint un tweemal Bargmeester, is aber ok spoodriek bi all groot Rundfohrten den Start gahn, bi de he tallriek Deelstreckensiege schafft hett, as ok bi de Klassiker. 1947 wunn he de Klasika Primavera, 1952 de Katalonien-Rundfohrt, 1955 den Grand Prix Midi Libre, 1957 Mailand-Turin, 1957 un 1959 Mailand–Sanremo as ok 1960 de Classica Sarda. 1958 keem he bi de Lombardei-Rundfohrt up den tweeten Platz achter Nino Defilippis. Todem hett he ok noch völ lüttgere Rennen wunnen. Dreemal – 1955, 1956 un 1957 – is Poblet bi de Tour de France an den Start gahn: 1955 wunn he een Deelstreck un droog twee Daag lang dat Geel Trikot, wunn de Bargwertung up den Col du Tourmalet, wurr dart in de Wertung vun dat Gröön Trikot un reck Paris up Platz 26 in de Gesamtwertung. 1956 wunn he weer
Walter Wallmann (* 24. September 1932 in Uelzen; † 21. September 2013 in Frankfort an'n Main) weer en düütsch Politiker vun de CDU. He weer van 1977 bit 1986 Böverbörgermeester vun Frankfort an'n Main, van 1986 bit 1987 Bundsminister för Ümwelt, Naturschuul un Reaktorsekerheit un van 1987 bit 1991 Ministerpräsident vun dat Land Hessen. Nah dat Abitur fung Wallmann en Studium vun de Rechts- und Staatswetenschap an de Philipps-Universität Marburg an, wat he mit beid juristisch Staatsexamina afsluuten dee, de he in Frankfort an'n Main maken dee. 1961 is Wallmann all in de CDU intreden. 1965 hett he sien Doktertitel (Dr. iur.) an de Universität Marburg mit de Arbeit Zur strafrechtlichen Problematik des Züchtigungsrechtes der Lehrer unter besonderer Berücksichtigung des geltenden Verfassungsrechtes maakt. He wurr Bezirksvörsitter vun de Junge Union in Mittelhessen un Afordneter vun den Landdag in Hessen. To glieker Tiet weer he bit 1967 as Richter an dat Landgericht Kassel, as ok an dat Amtsgericht Rotenburg an der Fulda un an dat Landgericht Gießen tätig. 1967 wurr Walter Wallmann Stellvertreden Landsvörsitter vun de CDU Hessen un 1968 ok Fraktschoonsvörsitter vun de CDU in' Landdag. Nah de Bundsdagswahl 1972 is Wallmann ut den Hessischen Landdag utscheeden un wurr Liddmaat
Paul „Paulchen“ Kuhn (* 12. März 1928 in Wiesbaden; † 23. September 2013 in Bad Wildungen) weer en düütsch Pianist, Bandleader un Singer. Dat musikalisch Talent vun Paul Kuhn wies sück all fröh. All as Schöler speel he up dat Akkordeon in dat Wiesbadener Wienlokal „Eimer“ den Gasten up. Nah sien Utbillen bi Kurt Thomas an dat Musische Gymnasium Frankfort an'n Main hett Kuhn af sien 17. Levensjohr dat Konservatorium in Wiesbaden besöcht. Parallel wark he all apenlich as Pianist, överweegend up dat Rebeet vun de Jazz-Musik. Mit dat Upkommen vun Musiksennen in dat Feernsehn wurr Paul Kuhn to'n düersamen musikalischen Gast up bundsdüütsch Bildscherms. Af de 1950er Johren is Paul Kuhn tonehmend ok mit sungen Slager bekannt wurrn, ofschons he eegentlich kien Interesse an Slagermusik harr. Sien gröttste Erfolg weer dat Leed Der Mann am Klavier (komponeert vun Horst-Heinz Henning, 1954), folgt vun Es gibt kein Bier auf Hawaii (1963). 1957 nehm he mit dat Leed Das Klavier über mir an de düütsch Vörentscheeden to'n Eurovision Song Contest deel, keem dor aber blots up den darten Platz. Sien wichtigste Tätigkeit as Arrangeur un Bandleader weer de Leitung vun de Bigband vun den Senders Freies Berlin af 1968. In disse
Hadrian III. (* vör 884; † Midden September 885 in San Cesario sul Panaro bi Modena) weer van 884 bit to sien Dood Paapst. Sien Naam bedüüd ‚Bewohner von Hadria‘ (latiensch). He stammt as de Paapsten Hadrian I. un Hadrian II. ut dat röömsch Geslecht vun de Colonna. Hadrian III. wurr an’ 17. Mai 884 as Nahfolger vun Paapst Marinus I. inthroniseert. He is up de Reis to’n Rieksdag in Worms storven, to de hüm de ostfränksch König Karl der Dicke inladen harr, um de Fraag vun dat Neebesetten vun vakanr Bisdömer un de Nahfolgefähigkeit vun den noch minnerjohrigen Kaisersöhn to besnacken. Hadrian III. wurrd as Hilliger verehrt; sien Patronatsfest is an’ 8. Juli. Rudolf Schieffer: Hadrian III. In: Lexikon des Mittelalters, Bd. 4 (1989) Sp. 1823. Friedrich Wilhelm Bautz: Hadrian III. In: Biographisch-Bibliographisches Kirchenlexikon (BBKL). Band 2, Bautz, Hamm 1990, ISBN 3-88309-032-8, Sp. 427. Hadrian III.. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 100945201 (OGND, AKS) | LCCN: nb2007020659 | VIAF: 73381896 | Wikipedia-Personensöök
Gerardus („Gerrie“) Dominicus Hyacinthus Maria Mühren ([[ˌɣɛʁi ˈmy:ʁə(n)]]; * 2. Februar 1946 in Volendam; † 19. September 2013, ok dor) weer en nedderlannsch Footballspeler. He speel in’t Middelfeld un Afwehr. Mühren fung sien Loopbahn bi den FC Volendam an. 1968 wessel he to Ajax Amsterdam, mit de he fiev Mal nedderlannsch Meester, veer Mal nedderlannsch Pokalsieger wurr un dree Mal den Europapokal vun de Landesmeester wunnen hett. 1976 wessel he to Betis Sevilla. Sien Profi Loopbahn klung ut bi Seiko, en Footballvereen ut Hong Kong. Dornah hett he noch bi Drechtsteden ’79 un toletzt weer bi FC Volendam speelt Nah sien aktiv Loopbahn wurr he Trainer in de Ajaxjöögd. För de Football-Natschonalmannschap vun de Nedderlannen hett he 10 Lännerspelen maakt. Sien jüngere Bröer Arnold weer ok Profi-Footballer un wurr mit de Nedderlannsch Footballmannschap 1988 Football-Europameester. Bit to sien Erkrankung an en Myelodysplastisch Syndrom weer Mühren as Scout för den AFC Ajax tätig. An disse Krankheit is he in’ September 2013 mit 67 Johren storven. Gerrie Mühren in de Datenbank vun Weltfussball.de Gerrie Mühren bi footballdatabase.eu Gerrie Mühren (67) overleden, NOS-Online van’ 19. September 2013, afropen an’ 25. September 2013
Dat Spadenrecht weer en oolt Diekrecht, dat regel na den Grundsatz „Wer nich will dieken, mutt wieken“ dat Unnerholen un Instandsetten vun de Diekpänner, de de Grundegendömer towiest wurrn. Dat Spadenrecht kreeg sien Bedüden al up den Upstalsboom bi Auerk, up de Gerichtssteed vun de verenigten seven freeschen Seelannen, as na de grote Marcellusfloot 1219 vele Küstenbewahners dat Land verlaten mussen. Domaals wurr beslaten, dat benaverte Dörpen gliekmatig de Dieklasten drägen schullen, Jeden Landegendömer wurr en Diekpand towiest, dat he in Ornen holen muss. Wenn en Diekpand dör Watersgewalt to Schaden kamen weer, muss de Pandinhebber dat binnen dree Floten sülvst wedder herstellen oder bi den Diekrichter um Hülp nafragen. Ok in de Diekornen, de laterhen rutkemen, wurr dat Spadenrecht mit unnerscheedliche Regeln wedder upnahmen. Ene vun de Regeln stell fast: Wer sien Diekpand upgeven wull, muss enen hilligen Eed swören, dat he nich manns weer, för sien Pand uptokamen. De Dieksworen leten denn den Diek wedder herstellen. Wenn de Pandinhebber dreemaal inladen wurrn weer un nich keem oder de Kosten för dat Utbetern nich övernehm, denn wuur de Spaden in sien Land steken. Jeedeen, de den Spaden heruttoog, wurr de ne'e Egendömer vun dat Land, wenn he de Kosten